ארי אברהם סמג'ה

הרב ארי אברהם סמג'ה (נולד בי"ב בתשרי ה'תשכ"ו, 11 באוקטובר 1965) הוא רב שכונת רמת שלמה בירושלים ורב המרכז הרוחני נר יוסף בשכונה ומחבר סדרת הספרים "הליכות השולחן ערוך החמישי". נולד בתוניסיה לרב דניאל ולדינה סמג'ה. בן לשושלת רבנים. עלה עם משפחתו לישראל בשנת 1970. אביו הקים מרכז רוחני בשם "משכן ישראל" בשכונת רמת הנשיא שבבת ים סבו, הרב אברהם סמג'ה, היה רב קהילת אריינה בפרברי תוניס. למד בישיבת אדר"ת ובישיבת כרם ביבנה. בגיל 19 עבר לישיבת פורת יוסף בעיר העתיקה בירושלים, בראשות הרב שלום כהן. נשא לאישה את גילה, בתו של הראשון לציון הרב אליהו בקשי דורון. לאחר נישואיו התגורר ברובע היהודי. בשנת 1987 החל למסור שיעור שבועי ברשת מורשת של "קול ישראל" בנושא ערכים בפרשת השבוע. לאחר כמה שנים נוספה תוכנית בנושא המשפט העברי. בשנת 1991 החל ללמוד בכולל אברכים בישיבת מיר. בשנת 1993 החל ללמוד רבנות ודיינות במכון הרי פישל. בשנת 1995 החל לשמש כרב בשכונת פסגת זאב בירושלים. בשנת 2002 החל לכהן כרב שכונת רמת שלמה בירושלים. בשנת 1997 החל לשמש כרב צבאי ביחידת נ"מ בגבול הצפון. בשנת 2001 התמנה למנהל תוכניות לחינוך המוכר שאינו רשמי בתחומי יהדות וחברה במרכז הארצי להשתלמויות "בית יציב" של משרד החינוך. בשנת 2005 החל לשמש מנהל תוכנית למשגיחים וראשי ישיבות בתחום היהדות ופסיכולוגיה במכון ון ליר בירושלים. הקבוצה עסקה בין היתר בבעיית נוער חרדי נושר. הרב סמג'ה פעל ליצירת מפגשים בין דתיים על ידי ארגונים כמו Hommes de Parole. במרץ 2010, בעקבות חיכוכים בין נערים מרמת שלמה לכפר שועפט הסמוך, יזם הרב סמג'ה מפגש עם 'מוכתר' שועפט ונכבדיו. כתב טור שבועי בעניינים שבין אדם לחברו בעיתון המודיע בצרפתית במשך כשנה. בשנת 2017 כאשר חודשה הפצת העלון "מעיין השבוע" של רשת החינוך "בני יוסף" מונה לעורכו, וכתב בו גם טור הנושא בשם "הליכות השבוע". בשנת 2020 חזר לשדר ב"כאן מורשת", במסגרת "בית מדרש משודר".[דרוש מקור] הרב סמג'ה עוסק במשך שנים במצוות שלא נכללו בשולחן ערוך, הן בעניינים שבין אדם למקום, כמו אהבת השם, יראת השם ושמחה במצוות, והן בעניינים שבין אדם לחברו, כמו "לא תיקום ולא תיטור" "תוכחה" "ואהבת לרעך כמוך" ועוד. בכך עוסקת סדרת ספריו "הליכות השולחן ערוך החמישי". לדעתו יש להתייחס למוסר ומידות כהלכה פסוקה שנאמרה בעיקר לתלמידי חכמים ולא רק לפשוטי העם. "מסעד לבית ה'", על טור אורח חיים וכן תמצית דרך התשובה המעשית, ירושלים תש"נ מגן אברהם – משא ומתן למדני על מסכת בבא קמא "הליכות השו"ע החמישי", כרך א' - מבוא, תשע"ו. כרך ב' - מצוות בין אדם לחברו שלא הובאו בארבעת חלקי השו"ע, (שנת הוצאה תשע"ט, 2019) סדרת "מאורות הליכות השולחן ערוך החמישי" - חוברות לימוד יומי לתלמידים בנושא הליכות מידות נימוסים ודרך ארץ (הוצאה לאור רשת החינוך "בני יוסף" תשע"ז 2017). הסדרה כוללת סיפור יומי ומלווה בתמונות וציורים. דת ודמוקרטיה הילכו יחדיו, אוסף מאמרים ויחידות לימוד במלאת עשור למרכז הארצי להשתלמויות עו"ה במקצועות היהדות, הרוח והחברה בבית יציב. עמ' 146-162ישראלית רובינשטיין (עורכת). ועדת דוברת והציבור החרדי: האם הדוח ניתן ליישום ובאיזו מידה? 'לקראת מהפכה חינוכית, דן ענבר (עורך): מוסד ון ליר והוצאת הקיבוץ המאוחד. המעמד המיוחד של יחסי אדם לאדם ביהדות, קשר ישיר, ביטאון המרכז הארצי לפיתוח מקצועי של עובדי הוראה (אינטרנטי) הליכות ניקיון האדם ובסביבתו, הסביבה בהלכה ובמחשבה עמ' 44–78 הוצאת המשרד לאיכות הסביבה. ארי אברהם סמג'ה, דף שער בספרייה הלאומית משה וייסברג, זכרה ירושלים: עצרת מספד על מרן הגר"ש בעדני, באתר בחדרי חרדים, ‏כ"ד שבט תשפ"ג אדווה חולי, מי הם רבני השכונות בירושלים ומדוע שכרם עולה על שני מיליון שקל בשנה?, באתר Mynet ירושלים, 27 באוגוסט 2018 הקונגרס הבין דתי העולמי השלישי כתבה על הסולחה בין שכונת רמת שלמה לשכונת שועפת